ஆர். என். மாணிக்கம்

ரிஷியூர் நடராஜா மாணிக்கம் (Rishiyur Nataraja Manickam) (1 பிறப்பு 1919 – 11 செப்டம்பர் 2015), உள்நாட்டு உளவு  மற்றும் வெளிநாட்டு உளவு அமைப்புகளில் அதிகாரியாக பணிபுரிந்தவர். 1971 வங்காளதேச விடுதலைப் போரின் போது இவர் வான்பரப்பு ஆய்வு மையத்தின் இயக்குநராகப் பணியாற்றினார்.

இளமை வாழ்க்கை
இவர் தமிழ்நாட்டின் திருவாரூர் மாவட்டம், நீடாமங்கலம் ஊராட்சி ஒன்றியத்தில் அமைந்த ரிஷியூர் ஊராட்சியில் 1 பிறப்பு 1919 அன்று பிறந்தார்.R. N. Manickam in Forever Missed
கோயம்புத்தூர் அரசு கலைக்கல்லூரி, புனித சூசையப்பர் கல்லூரி, திருச்சியில் இளநில பட்டப்படிப்பு முடித்த மாணிக்கம் சென்னை மாநிலக் கல்லூரியில் முதுநிலை பட்டம் பெற்றார்.

தமிழ்நாடு காவல்  பணியில்
1943ஆம் ஆண்டில்  மாணிக்கம் தமிழ்நாடு காவல் துறையில் அதிகாரியாக சேர்ந்து பதவி உயர்வு பெற்று, மதுரை மாவட்ட காவல் துறை கண்காணிப்பாளராக உளவுத் துறையில் பணியாற்றினார்.  3 டிசம்பர் 1950 அன்று இந்தியக் காவல் பணியில் தமிழ்நாடு தொகுதியில் சேர்ந்தார்.

மத்திய காவல் பணியில்
1 டிசம்பர் 1957 அன்று மாணிக்கம்  இந்திய வெளியுறவு அமைச்சகத்தில் அயல் பணியாக அமெரிக்காவின் தலைநகரான வாசிங்டன், டி. சி.யில் உள்ள இந்திய தூதரகத்தில் முதல் செயலாளராக பணியில் சேர்ந்தார்.Diplomatic List, 1958, Department of State, U.S.A. பின்னர் புது தில்லியில் இந்திய வெளியுறவு அமைச்சகத்தில் இயக்குநர் பதவியில் இருக்கும் போது 31 ஆகஸ்டு 1963 அன்று  இந்திய உளவுத்துறையில் துணை இயக்குநராக பதவியேற்றார்.Gazette of India, 1963, No. 143Gazette of India, 1963, No. 192

15 டிசம்பர் 1965 அன்று இவர் தனது சொந்த தொகுதியான தமிழ்நாட்டிற்கு காவல் துறை தலைவராக  மாற்றப்பட்டு,Gazette of India notification தமிழக காவல் துறை தலைவராக பணியமர்த்தப்பட்டார்.

மீண்டும் மத்திய அரசின் அயல் பணிக்கு சென்ற மாணிக்கம், 1969களின் துவக்கத்தில்  வான்பரப்பு ஆய்வு மையத்தின் இயக்குநராகப் பணியாற்றினார். 1971 வங்காளதேச விடுதலைப் போரின் போது இவர் வான்பரப்பு ஆய்வு மையத்தின் இயக்குநராகப் பணியாற்றினார்.Unraveling India's Foreign Intelligence: The Origins and Evolution of the Research and Analysis Wing, Ryan Shaffer, International Journal of Intelligence and Counter-Intelligence, April 2015

இவர் 30 நவம்பர் 1974  முதல் பொதுப் பாதுகாப்பு தலைமை இயக்குநரகம், எல்லைப் பாதுகாப்பு படைகளான சசசுத்திர சீமா பல் மற்றும் சிறப்பு எல்லைப்புறப் படைகளின் தலைமை இயக்குநராகப் பணியாற்றினார்.

பணி ஓய்வுக்குப் பின்
மாணிக்கம் 30 சூன் 1977 அன்று பணி ஓய்வு பெற்றார்.  பணி ஓய்வுக்குப் பின் தமிழ்நாடு மாநில நுகர்வோர் குறைதீர் ஆணையத்தின்  உறுப்பினராகப் பணியாற்றினார்..Author profile for Security, Espionage and Counter IntelligenceCourt case with R. N. Manickam as judge, 1993Court case with R. N. Manickam as judge, 1994
மேற்கோள்கள்

பகுப்பு:1919 பிறப்புகள்
பகுப்பு:2015 இறப்புகள்
பகுப்பு:திருவாரூர் மாவட்ட மக்கள்
பகுப்பு:இந்திய காவல் பணி அதிகாரிகள்
பகுப்பு:இந்திய உளவாளிகள்